**Valsts autoceļa A1 Rīga(Baltezers)-Igaunijas robeža(Ainaži) no km 40,38 līdz 40,49 autoceļa kreisā puse ( kad. apz. 66760140048) un valsts vietējā autoceļa V101 Lilaste-Saulkrasti-Duči no km 18,48 līdz 18,72 autoceļa kreisā puse un labā puse un valsts vietējā autoceļa V101 Lilaste-Saulkrasti-Duči no km 18,24 līdz km 18,48 (kad. apz. 66760133289) autoceļa kreisā un labā puse ieskaitot nobrauktuvi, pieslēgums km 18,53 a/c kreisā puse no 0,0 līdz 0,250 km ( kad. apz. 66760133289) nobrauktuves kreisā un labā puse**  **apauguma likvidēšanas darbu**

**2021. gada 8.novembra  IZSOLES NOTEIKUMI**

1. Šie noteikumi nosaka kārtību, kādā tiek veikta:
2. Valsts autoceļa A1 Rīga(Baltezers)-Igaunijas robeža(Ainaži) no km 40,38 līdz 40,49 autoceļa kreisā puse ( kad. apz. 66760140048) un valsts vietējā autoceļa V101 Lilaste-Saulkrasti-Duči no km 18,48 līdz 18,72 autoceļa kreisā puse un labā puse un valsts vietējā autoceļa V101 Lilaste-Saulkrasti-Duči no km 18,24 līdz km 18,48 (kad. apz. 66760133289) autoceļa kreisā un labā puse ieskaitot nobrauktuvi, pieslēgums km 18,53 a/c kreisā puse no 0,0 līdz 0,250 km ( kad. apz. 66760133289) nobrauktuves kreisā un labā puse

apauguma (koki un krūmi) likvidēšanas darbu (turpmāk – Darbi) izsole valsts īpašuma robežās.

2. Apauguma likvidēšana ietver ceļu zemes nodalījuma joslā augošu koku un krūmu nociršanu un aizvākšanu.

3. Izsoli izsludina valsts sabiedrība ar ierobežotu atbildību “Latvijas Valsts ceļi” (turpmāk – LVC) tīmekļa vietnē ([www.lvceli.lv](http://www.lvceli.lv)) ne vēlāk kā 20 (divdesmit) dienas pirms izsoles dienas.

4. Izsoles noteikumus un līguma paraugu publicē LVC tīmekļa vietnē ([www.lvceli.lv](http://www.lvceli.lv)) un tie ir publiski pieejami LVC Limbažu nodaļā.

5. Izsoles dalībniekiem ir tiesības pirms izsoles apskatīt dabā izsolāmo ceļu zemes nodalījuma joslas posmu un veikt kontroles novērtējumu. LVC nosaka vismaz vienu apskates datumu, ievērojot, ka ceļu zemes nodalījuma joslas posma apskate veicama ne vēlāk kā četras darbadienas pirms izsoles dienas.

6. Lai pretendētu slēgt līgumu par ceļu zemes nodalījuma joslas apauguma likvidēšanas darbu veikšanu, dalībnieks LVC Limbažu nodaļā iesniedz aizpildītu iesniegumu par apauguma likvidēšanas valsts autoceļa ceļu zemes nodalījuma joslā darbu veikšanu.

7. Iesniegumu pa pastu, vai personīgi, vai elektroniski var iesniegt līdz **2021. gada 29. novembra plkst. 10-00**. Pa pastu sūtīta, vai personīgi iesniegta iesnieguma saņemšanu apliecina dokumenta reģistrēšanas datums un laiks LVC Limbažu nodaļā. Elektroniska dokumenta saņemšanu apliecina ienākošā e-pasta saņemšanas datums un laiks.

8. Piedāvājumu izvērtēšanas un izsoles uzvarētāja noteikšanas kritēriji ir:

8.1. apauguma likvidēšanai plānotais laika periods .

8.2. iepriekšējā pieredze Darbu veikšanā (izvērtējot pieredzi tiek ņemts vērā vai pēdējo divu gadu laikā ir sastādīti defektu akti par bojātu valsts autoceļu, ceļa aprīkojumu, ceļu zemes nodalījuma joslu, gaisvadu sakaru vai elektropārvades līnijām, aizsargājamu dabas objektu (koku) vai dabas pieminekli, nesakārtotu ceļu zemes nodalījuma joslu apauguma likvidēšanas darbu gadījumā).

9. Kritēriju piemērošana notiek pēc principa:

|  |  |  |
| --- | --- | --- |
| **Kritērijs** | **Rādītājs** | **Punkti** |
| Apauguma likvidēšanai plānotais laika periods | *Īsākais* | **50** |
| *Katrs nākamais īsākais* | **(- 5 punkti no 50)** |
| Iepriekšējā pieredze | *Nav sastādīti defektu akti* | **50** |
| *Jauns pretendents* | **40** |
| *Sastādīti defektu akti* | **5** |
|  | *Pirms termiņa izbeigts līgums* | **0** |
|  | *Nodarīts zaudējums 3. pusei* | **0** |

10. Ja izsolē pieteicies tikai viens pretendents un viņa iegūto punktu summa nepārsniedz 80 punktus, tiek uzskatīts, pretendents neatbilst 9.punktā noteiktajiem kritērijiem un līgums netiek slēgts.

11. Ja pēc visu piedāvājumu izvērtēšanas tiek konstatēts, ka vairāki izsoles dalībnieki ir ieguvuši vienādu punktu skaitu, tad par uzvarētāju atzīst to dalībnieku, kurš piedāvājumu ir iesniedzis pirmais.

12. Lēmumu par pretendenta izvēli apauguma likvidēšanai valsts autoceļa ceļu zemes nodalījuma joslā pieņem Limbažu nodaļas vadītājs.

13. Dalībniekiem izsoles rezultātus paziņo rakstiski piecu darbadienu laikā un uzaicina izsoles uzvarētāju noslēgt līgumu par Darbu veikšanu.

14. Darbu veikšanas līgumus paraksta izsoles uzvarētājs un LVC valdes priekšsēdētājs (vai cits pilnvarots valdes loceklis).

15. Slēdzot līgumu par Darbu veikšanu, juridiskās personas LVC iesniedz:

15.1. Uzņēmumu reģistra vai Komercreģistra apliecības kopiju;

15.2. pievienotās vērtības nodokļu maksātāja apliecības kopiju (ja izsoles dalībnieks reģistrējies kā PVN maksātājs);

15.3. Uzņēmumu reģistra lēmuma kopiju par pārstāvības tiesībām vai pilnvaru kopā ar Uzņēmumu reģistra lēmuma kopiju par pārstāvības tiesībām, norādot kontakttālruņa numuru.

16. Slēdzot līgumu par Darbu veikšanu fiziskās personas uzrāda personu apliecinošu dokumentu (pasi vai personas apliecību).

17. Izsoles dalībnieks var neiesniegt šo noteikumu 15. punktā minētos dokumentus atkārtoti, ja tie iesniegti jau iepriekš un to derīguma termiņš nav beidzies, kā arī to saturs ir atbilstošs pieprasītajam.

18. Iesniegt sūdzības par izsoles norisi vai apstrīdēt izsoles rezultātu var 10 darba dienu laikā no Lēmuma pieņemšanas brīža LVC valdes priekšsēdētājam.

VSIA „Latvijas Valsts ceļi”

Limbažu nodaļas vadītājs R. Jirgensons